Kansallinen viskipuolue pyrkii puoluerekisteriin.

Puolue kertoo keränneensä 5 300 kannattajakorttia ja jättävänsä ne oikeusministeriöön torstaina.

Viskipuolue ilmoittaa haluavansa Suomeen olosuhteet, joissa yrittäminen ja työn tekeminen on kannattavaa. Puolue haluaa keventää työn ja yrittämisen verotusta reilusti ja karsia byrokratiaa.

Nimi saattaa vielä muuttua. Nimestä on tarkoitus järjestää puolueen jäsenten kesken äänestys lähitulevaisuudessa. Myös laajempaa poliittista ohjelmaa aletaan työstää mahdollisimman pian.

Puheenjohtaja Juhani Kähärä oli viime eduskuntavaaleissa ehdolla piraattipuolueen listoilla.